**DĖL ROKIŠKIO RAJONO SAVIVALDYBĖS TARYBOS 2016 M. KOVO 25 D. SPRENDIMO NR. TS-78 „DĖL ROKIŠKIO RAJONO ŠVIETIMO TARYBOS SUDĖTIES PATVIRTINIMO“ DALINIO PAKEITIMO**

2017 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Rokiškio rajono švietimo tarybos 2017 m. lapkričio 10 d. posėdžio protokolą Nr. 2,

Rokiškio rajono savivaldybės taryba n u s p r e n d ž i a:

P a k e i s t i Rokiškio rajono savivaldybės tarybos 2016 m. kovo 25 d. sprendimą Nr. TS-78 „Dėl Rokiškio rajono švietimo tarybos sudėties patvirtinimo“ ir:

vietoje žodžių ,,Panevėžio kolegijos Vadybos ir verslo katedros lektorė Ramutė Cegelskaitė Spaičienė“ įrašyti žodžius ,,Panevėžio kolegijos Socialinių mokslų fakulteto dėstytoja dr. Zita Malcienė“;

vietoje žodžių ,,Rokiškio Juozo Tumo-Vaižganto gimnazijos direktorius Gediminas Matiekus“ įrašyti žodžius ,,Rokiškio mokyklos-darželio „Ąžuoliukas“ direktorė Romualda Cegelskienė‘.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka

## Savivaldybės meras Antanas Vagonis

Rita Gagiškienė

**AIŠKINAMASIS RAŠTAS**

ROKIŠKIO RAJONO SAVIVALDYBĖS TARYBOS SPRENDIMO PROJEKTO

**„DĖL ROKIŠKIO RAJONO SAVIVALDYBĖS TARYBOS 2016 M. KOVO 25 D. SPRENDIMO NR. TS-78 „DĖL ROKIŠKIO RAJONO ŠVIETIMO TARYBOS SUDĖTIES PATVIRTINIMO“ DALINIO PAKEITIMO“**

**Sprendimo projekto tikslai ir uždaviniai**

Švietimo tarybos sudėties atitikimas patvirtintiems nuostatams.

**Šiuo metu esantis teisinis reglamentavimas**

2016 m. kovo 25 d. rajono tarybos sprendimu Nr. TS-77 patvirtinti Rokiškio rajono švietimo tarybos nuostatai, kurių 13 punktas numato, kad Švietimo tarybos narius tvirtina rajono savivaldybės taryba.

**Sprendimo projekto esmė.**

Keičiami 2 Švietimo tarybos nariai: vietoje 2017-11-02 mirusio tarybos nario Rokiškio Juozo Tumo-Vaižganto gimnazijos direktoriaus Gedimino Matiekaus rajono Švietimo įstaigų asociacija į tarybą deleguoja Rokiškio mokyklos-darželio direktorę Romualdą Cegelskienę; vietoje 2017-11-09 iš pareigų atleistos Panevėžio kolegijos vadybos ir verslo katedros dėstytojos Ramunės Cegelskaitės-Spaičienės kolegija į tarybą deleguoja Socialinių mokslų fakulteto dėstytoją dr. Zitą Malcienę.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.** Dėl objektyvių priežasčių pasikeitus tarybos nariams bus užtikrinta nuostata, kad Švietimo taryboje bus atstovaujamos visos rajone veikiančios švietimo institucijos, skatinamas visuomenės dalyvavimas formuojant Rokiškio rajono savivaldybės švietimo politiką bei telkiama rajono bendruomenė jai vykdyti

**Finansavimo šaltiniai ir lėšų poreikis**.

Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vyriausioji specialistė Rita Gagiškienė